Na osnovu člana 70. Zakona o javnim nabavkama („Službene glasnik BiH”, broj 39/14), a na preporuku Komisije za provođenje postupka zajedničke javne nabavke u Bosansko-podrinjskom kantonu Goražde, imenovanu Rješenjem Vlade Bosansko-podrinjskog kantona Goražde, br.03-14-90/15 od 22.01.2015.godine, Vlada Bosansko-podrinjskog kantona Goražde, na 85.redovnoj sjednici, održanoj dana 15.12.2016.godine, ***d o n o s i:***

**O D L U K U**

o izboru najpovoljnijeg ponuđača za sukcesivnu isporuku i servisiranje kompjuterske opreme

**Član 1.**

Prihvata se preporuka Komisije za provođenje postupka zajedničke javne nabavke u Bosansko-podrinjskom kantonu Goražde utvrđena u Izvještaju od radu, br.03-14-1151-81/16 od 05.12.2016.godine i za najpovoljnijeg ponuđača za sukcesivnu isporuku i servisiranje kompjuterske opreme za potrebe institucija Bosansko-podrinjskog kantona Goražde bira se društvo **„DRINEX“ d.o.o. GORAŽDE**, sa Ponudom broj: 2016/1 od 22.11.2016.godine i ponuđenom cijenom od 98.903,00 KM, bez PDV-a, kao najbolje ocijenjenom.

**Član 2.**

Prijedlog okvirnog sporazuma dostaviće se na potpis izabranom ponuđaču po proteku roka od 15 /petnaest/ dana, računajući od dana kada svi ponuđači, koji su učestvovali u predmetnom postupku zajedničke nabavke, budu obaviješteni o izboru najpovoljnijeg ponuđača.

**Član 3.**

Izabrani ponuđač dužan je dostaviti dokaze o kvalificiranosti u roku od 5 /pet/ dana nakon što bude obaviješten od strane ugovornog organa o rezultatima postupka nabavke, a shodno odgovarajućim odredbama Tenderske dokumentacije, br.03-14-1151-37/16 iz oktobra 2016.godine.

**Član 4.**

Odluka stupa na snagu danom donošenja i objaviće se na web-stranici Vlade Bosansko-podrinjskog kantona Goražde, uz istovremeno upućivanje svim ponuđačima koji su učestvovali u predmetnom postupku javne nabavke, a naknadno će se objaviti i u „Službenim novinama Bosansko-podrinjskog kantona Goražde“.

**O b r a z l o ž e nj e**

Predmetni postupak nabavke pokrenut je Odlukom Vlade Bosansko-podrinjskog kantona Goražde o ponovnom pokretanju postupka javnih nabavki, br.03-14-1151/16 od 14.07.2016.godine i br.03-14-1469/16 od 09.09.2016.godine.

Procijenjena vrijednost nabavke iznosila je 100.000,00 KM.

Javna nabavke provedena je putem otvorenog postupka.

Obavještenje o nabavci, br.978-1-1-6-3-17/16 poslano je na objavu dana 07.10.2016.godine, te je istog dana i objavljeno na Portalu javnih nabavki.

Sažetak Obavještenja o nabavci objavljen je u „Službenom glasniku BiH“, br.77/16 od 14.10.2016.godine.

Komisija za provođenje postupka zajedničke javne nabavke u Bosansko-podrinjskog kantonu Goražde, imenovana Rješenjem br.03-14-90/15 od 22.01.2015.godine, (u nastavku: Komisija) je uz svoj Izvještaj o radu, br.03-14-1151-81/16 od 05.12.2016.godine, dostavila i Zapisnik o pregledu i ocjeni ponuda, br.03-14-1151-74/16 od 30.11.2016.godine u kojima je preporučila izbor društva „DRINEX“ d.o.o. GORAŽDE za najpovoljnijeg ponuđača.

U postupku po izvještaju o radu utvrđeno je da je Komisija blagovremeno i pravilno izvršila otvaranje i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je zaprimljena/pristigla samo jedna ponuda;
* da je ponuda ponuđača „DRINEX“ d.o.o. GORAŽDE prihvatljiva.

U postupku donošenja ove Odluke posebno su cijenjene činjenice da je Komisija pravilno i potpuno izvršila ocjenu kvalifikovanosti ponuđača, te ocjenu pristiglih ponuda, a skladu sa kriterijima iz Tenderske dokumentacije, te da je izbor najpovoljnijeg ponuđača izvršen u skladu sa Zakonom o javnim nabavkama, podzakonskim aktima i tenderskom dokumentacijom.

Izabrani ponuđač odabran je primjenjujući kriterij „najniža cijena“.

Uzimajući u obzir naprijed navedeno, odlučeno je kao u dispozitivu ove Odluke.

**POUKA O PRAVNOM LIJEKU:**

Protiv ove Odluke može se uložiti žalba ugovornom organu u pisanoj formi, direktno, elektronskim putem ili preporučenom poštanskom pošiljkom, najkasnije u roku od 10 /deset/ dana od dana prijema ove Odluke.

**V L A D A P R E M I J E R**

**BOSANSKO-PODRINJSKOG**

**KANTONA GORAŽDE**

*Emir Oković*

*Broj: 03 – 14 – 1937 /16*

*15.12.2016.godine*

*G o r a ž d e*